شەفەق نیوز/ لە نووترین رووداو لە زەنجیرەی
تەقینەوەیل و ئاگر بەشیگیان لە دامەزراوەیل ناسکیگ، میدیاگان لە ئیران، ئمڕوو شەممە،
وتن: تەقینەوەیگ ئیجا ئاگریگ چوار کەس زەخمدارکرد لە گەڕەکیگ بڕ لە ماڵ بڵاو کردن
وکتاوخانە لە تەهران پایتەخت.
جەلال مەلەکی قسەکەر وەناو ئاگرکوژینەوە
ئەرا ئاژانس ئەڕنای خەوەری ئیرانی وت: تەقینەوەگە لە مەوقەی دیریگ بوی لە شەو جمعە،
و بویە هووکار ئاگریگ بینا چوار قاتیەگە ویران کرد.
مەلکەی ئەرا رۆژنامەنووسەیل وت: تەقینەوەگە
لە قات دوویەم لە بیناگا بویەو ک خوەی چوار قاتە و هالە جادەی فەخر رازی نزیک زانکۆی
تەهران.
وتیش: تەقینەوەگە بەشیگ لە بیناگە ویران
کرد و ئاگریگ کردەو و لەوەر هەسی بڕ فرەیگ لە قاقەز و کتاو لەناوی ئاگرەگە فروە بوی.
هەمیش وت: پیاوەیل ئاگرکوژێنەوە سێ پیاو
وژنیگ رزگار کردن ئیجا رەوانەیان کریا ئەرا خەسەخانە، و ئاگرەگە کپەو کردن، ووتیش؛
هووکاری ئاگرەگە هالە لێکۆڵینەوە.
